Peter S. Brandal

Peter Andreas Severinsson Brandal (født 21. desember 1870 i Brandal, død 23. mars 1933) var en norsk selfangstreder, kjent for å ha startet Kings Bay kullkompani.

Som 15-åring hadde han sin første tur som fisker og ble skipper på sluppen «Brandal»  som 20-åring, en båt han var deleier i. I 1898 reiste på selfangst i Ishavet med sin nye «Minna» og i 1901 dro han sammen med broren med to skøyter til nordøstkysten av Grønland på pelsdyrfangst.

Fra 1911 konsentrerte han seg om utviklingen av sin forretningsvirksomhet. I 1912 etablerte han et seloljekokeri og var samme år delaktig i byggingen av at elektrisitetsverk. I tillegg kom flere nye skip inn i hans virksomhet og i 1917 hadde han ni skip. I 1928 startet han en sildeoljefabrikk. I 1916 kjøpte han et større område i Kongsfjorden på Svalbard for å starte gruvedrift. Stedet ble navngitt Brandal City, men skiftet etter tre år navn til Ny-Ålesund. Brandal satt i styret for Kings Bay Kull Company A/S fra starten i 1916 til sin død i 1933, hvor flere av årene var som styreformann og nestformann.

Han ble god venn av Roald Amundsen som vert i ekspedisjonene av 1925 og 1926 og sendte to av skutene på leting da han forsvant i 1928.
Brandal var medlem av Norges Svalbard- og Ishavsråd og jobbet aktivt for Grønlandssaken. I 1919 ble Brandal utnevnt til Ridder av 1. klasse av St. Olavs Orden for sin innsats for ishavsnæringen.
Brandalpynten og Brandallaguna utenfor Ny-Ålesund er oppkalt etter ham.

 Referanser 

Kategori:Riddere av 1. klasse av St. Olavs Orden
Kategori:Selfangst
Kategori:Norske kapteiner
Kategori:Norske skipsredere
Kategori:Norske industrigründere
Kategori:Personer fra Hareid kommune
Kategori:Artikler i sjøfart-prosjektet